Diari Oficial de la Generalitat Valenciana


Sumari del DOGV 4420, del 17-01-2003 (2003/287)

RESOLUCIÓ de 30 de desembre de 2002, del conseller de Sanitat, per la qual aprova les relacions de llocs de treball de centres de Salut Pública de la Direcció General per a la Salut Pública de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4420

Data del DOGV
:   17-01-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/287


Data del document
:   30-12-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * personal
    * centre mèdic
    * qualificació del personal

RESOLUCIÓ de 30 de desembre de 2002, del conseller de Sanitat, per la qual aprova les relacions de llocs de treball de centres de Salut Pública de la Direcció General per a la Salut Pública de la Conselleria de Sanitat. [2003/X287]
  
La necessitat d'executar els processos de provisió de llocs de treball, així com de planificar els recursos humans en l'àmbit de salut pública, requerixen fer una actualització de les relacions de llocs de treball.
  
Les relacions de llocs de treball que es publiquen inclouen les modificacions i actualitzacions operades des de l'última publicació, feta en març de 2000, i contenen, com disposa el Text Refós de la Llei de la Funció Pública, la denominació de cada lloc, les seues característiques essencials, les retribucions complementàries que els corresponen, els requisits exigits per a ocupar-los i la forma de provisió. També inclouen la informació de si el lloc està declarat en situació amortitzable.
  
El procés que ha portat a l'aprovació de les relacions de llocs de treball s'ha fet després de la negociació en la Mesa Sectorial de Sanitat, segons que preveu la Llei 9/1987, d'Òrgans de Representació, Determinació de les Condicions de Treball i Participació del Personal al Servici de les Administracions Públiques.
  
Per tot això, i d'acord amb el que establix l'article 4 del Decret 245/1991, de 23 de desembre, del Consell de la Generalitat Valenciana, sobre relacions de llocs de treball i amb les competències que atorga l'article primer del Decret 71/1989, de 15 de maig, del Consell de la Generalitat Valenciana, sobre la regulació dels òrgans de gestió de personal de la Conselleria de Sanitat, en relació amb l'article 27.c del Decret Legislatiu de 24 d'octubre de 1995, del Consell de la Generalitat Valenciana, que aprova el text refós de la Llei de la Funció Pública Valenciana, resolc:
  
Primer
  
Aprovar les relacions de llocs de treball dels centres de Salut Pública dependents de la Direcció General per a la Salut Pública de la Conselleria de Sanitat que figura en l'annex.
  
Segon
  
Publicar la relació esmentada en el Diari Oficial de la Generalitat Valenciana.
  
Tercer. Recursos
  
Contra la present resolució, que exhaurix la via administrativa, podrà interposar-se recurs administratiu en el termini de dos mesos comptador des de l'endemà de la publicació, davant el jutjat contenciós administratiu que corresponga d'acord amb el que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.